Armsad õed ja vennad!
Meie - King of Glory (Au Kuninga) kogudus - siin Jeruusalemmas
kutsume teid kuulama pastor Oren Lev-Ari jutlust "Prohvetlik sõna".
Usun, et jutlus ehitab teid üles ja uuendab teie meeli
ning juhatab teid igapäevases elus Issandaga.
Õnnistame teid siit Jeruusalemmast Messias Jeesuse nimel.
Tunnistame koos Jumala Sõna. Korrake minu järel:
Mul on Jumala Sõna.
Ma õpin sellest täna.
Ma muutun.
See uuendab mu meeli,
et õpiksin tundma Jumalat ja järgima Teda siin maa peal
armastuses, lootuses ja usus.
Messias Jeesus on Jumala Sõna,
kes sai lihaks ja vereks.
Kõik, mida täna õpin, murrab liha jõu minu elus.
Kannan palju vilja ja annan au Jumalale.
Messias Jeesuse nimel.
2 Peetruse kiri 1:19 -
"Ja meil on veel kindlam prohvetlik sõna,
ja te teete hästi, et te seda tähele panete kui küünalt,
mis paistab pimedas paigas,
kuni päev jõuab kätte ning koidutäht tõuseb teie südameis."
Jätkame prohvetliku sõna teemat.
Ta ütleb, et meil on nüüd rohkem kindlust.
Usun, et ta räägib meelevallast.
Ta ütleb, et meil on täielikus meelevallas prohvetlik sõna.
Tahan, et mõistaksime täna kõik koos,
mis on prohvetlik sõna.
Prohvetlik sõna on miski varem öeldu,
mis sündis või sünnib tulevikus.
See kas on juba juhtunud või alles juhtub.
Jumala Sõnast ehk Piiblist võime näha,
et Jumal on rääkinud mitmetest juba sündinud asjadest,
kuid palju on veel juhtumata ja me ootame neid asju.
Juba sündinud asjad aitavad kinnitada meie usku,
et see, mida Jumal ütleb, on tõde.
Kordan seda veel kord.
Jumal ütles, et Ta toob kogu Iisraeli rahva Iisraeli maale
ja alustab kõigega otsast peale.
Näeme, et see sündis. Kas see on tõsi või mitte?
Näeme, et see sünnib tasapisi.
Näeme, et see, mida Issand lubas
Jesaja, Jeremija, Hesekieli ja Sakarja raamatutes,
on juba sündinud.
Siiski on veel asju, mis peavad juhtuma.
Juba toimunud sündmused aitavad meil mõista,
et see, mida Jumal räägib, on tõde ja see sünnib alati.
See ei sõltu takistavatest faktidest või asjaoludest.
See ei ole tähtis.
Jumala prohvetlikus sõnas on vägi,
sest Jumal on seda öelnud.
Kui keegi tahab teada, kuidas Jumal maa peal tegutseb,
või kuidas Ta üldse tegutseb, peaks ta lugema 1 Moosese 1:3.
Ja Jumal ütles: "Saagu valgus". Ja valgus sai.
Jumal tegutseb alati oma Sõna kohaselt.
Ja kõik, mis Jumal ütleb, on prohvetlik Sõna.
Pange tähele, et Mooses ütles:
"Jumal läkitab teile minu sarnase prohveti. Kuulake teda!"
"Kuulake ja tehke tema sõnade järgi."
Jesaja raamatus lubab Jumal läkitada meile lunastaja, Messia.
Kas pole nii?
Ja see juhtus 2000 aastat tagasi.
Miks me siin oleme? Kuna usume, et see sündis.
Pange nüüd tähele.
Kõik, mida Jumal ütles, kõik, mis juhtus
ja kõik, mis veel sünnib, on ühes ja samas sõnas.
See kõik on ühe teo taga:
Jeesus ristil.
Kas keegi kuuleb mind?
Kõik, mida Jumal ütles, kõik, mis juba juhtus
ja mis alles sünnib, on selles sõnas.
Jumal rääkis Jeesusest ristil. Miks, õed ja vennad?
Koloslaste kirjas öeldakse, et Jumal tahab ühendada selle,
mis on taevas, sellega, mis on maa peal.
Räägin täna millestki väga olulisest: inglitest.
Kõik, mida Jumala Sõnast kuuleme,
juhatab meid Jeesuse risti sõnumini.
Et anda meile rahu Jumalaga ja avada meile Jumala kuningriik,
et see oleks meie sees;
et kõik potensiaal ja kõik hea, mis Jumalal on, oleks meis.
Jumal ühendas Jeesuse surma kaudu kõik selle,
mis on taevas sellega, mis on maa peal.
Kuigi elame maa peal, oleme Taeva Kuningriigi kodanikud.
Kuulume Jumala riiki ja oleme selle kodakondsed.
Me ei ole ainult Iisraeli kodani- kud, vaid Jumala riigi kodanikud.
Kõik, mis kuulub Jumalale, kuulub ka meile, sest oleme Tema lapsed.
Veel kord:
Kõik, mis kuulub Jumalale, kuulub ka meile, sest oleme Tema lapsed.
Kõik, mis Jumal ütles, tegi ja teeb tulevikus -
ja Ta teeb veel hästi palju - see kõik on selles Sõnas:
Jeesus ütles ristil: "See on lõpetatud."
Halleluuja! Ma armastan seda.
See meeldib mulle tõesti väga.
Jeesus võib vabastada sinu nii nagu ta vabastas minu
ja tema ja tema ja meid kõiki.
Hästi. Kuhu me jäime?
Ta ütles, et peame tähele panema Jumala Sõna.
Lugesin Giideoni kohta.
Küsisin, miks Jumala ingel ütles Giideonile:
"Mine selles jõus!"
Kas teate miks?
Kuna Giideon meenutas inglile prohvetlikku sõna,
et Jumal vabastas Iisraeli rahva Egiptuse orjusest.
Pange tähele.
Giideon erines Iisraeli rahvast.
Tal oli Jumala Sõna meeles.
Ta mäletas, mida Jumal oli teinud.
Jumal käskis Moosesel rahvale öelda,
et nad õpetaksid oma lapsi ja lapselapsi sugupõlvede kaupa.
Rääkige neile, et Jumal päästis meid Egiptusest ja avas Punase
mere, kuhu vaarao uppus koos oma armeega.
See oli Giideoni sees ja ta mõtiskles selle üle.
Suu räägib sellest, mida süda on täis.
Kui ingel seda kuulis, ütles ta: "Mine selles oma jõus!"
On tähtis, et pööraksime tähelepanu prohvetlikule sõnale.
Peame mõistma, et Jumal tegi meid õigeks
ja me oleme Jumala lapsed.
Nii on meil kergem Pühas Vaimus liikuda.
Kõik, mis kuulub Jumalale, kuulub ka meile,
kuna Ta on meie Isa ja Kuningas.
Jumal on andnud meile kõige kallima.
Seepärast ütles Paulus Roomlaste kirjas:
Tema, kes oma Poegagi ei säästnud,
kuidas Ta ei peaks siis meile kõike muud andma?
Kui hakkad selle peale mõtlema, hakkad sellest ka rääkima.
Kuidas sa mõtled selle peale? Pead mõtisklema Jumala Sõna üle
ja olema nagu Giideon.
Su ümber võib olla kaos ja häving,
kuid su sees on Jumala Sõna.
Pane tähele Jumala Sõna.
Jumala Sõna peab olema su sees päeval ja öösel.
Kõik, mida teed - ükskõik, kas sööd, magad või teed tööd -
pead kogu aeg mõtlema prohvetliku Sõna peale.
Miks?
Kuna sinu sees on võit.
Ärgem otsigem võitu väljastpoolt.
Otsime seda väljast, kuid see pole seal, vaid sinu sees.
Kõik Jumala poolt sulle antud potensiaal on sinu sees
ja seepärast Paulus ütlebki, et lootus ei anna alla,
kuna Jumala armastus on Püha Vaimu läbi meie südames.
Kõik, mida otsid: Jumala riik on ülevoolav õnnistus.
Jumala riik on sinu sees.
Jumala riik on õigsus, rahu ja rõõm Pühas Vaimus.
Pead teadma, mis su sees toimub.
Halleluuja!
Ta ütleb, et teete hästi, kui panete tähele Jumala Sõna,
sest see on kui pimeduses särav lamp.
On aeg, kui su sees algab ärkamine
ja midagi hakkab juhtuma.
Kõik asjaolud räägivad vastu, kuid sa ütled sisimas,
et see, mida näen ja mis sünnib, ei ole õige.
Ma ei aktsepteeri neid fakte.
Pead mõistma,
et Jumal on kutsunud sind võitma.
Seetõttu on tähtis, mida su sisemus räägib.
Jumal kutsus sind võitma.
Jumal andis sulle Jeesuse risti läbi võidu.
Ristis on võit.
Ristis on üleloomulik vaprus.
Ristis on Püha Vaimu vägi.
Rist on nõtrus inimesele, kuid julgus Jumalale
ja usklikele inimestele.
See on inimese jaoks rumalus, kuid tarkus neile, kes usuvad Jumalat.
Selles Sõnas, mis ristil täide läks, on üleloomulik vägi.
Halleluuja!
Pead mõistma, et tuleb aeg,
kui äkitselt juhtub midagi su sees.
Ära palu, et asjaolud muutuksid.
Kui palvetan enda pärast, siis palun oma sisemise olukorra eest
ja et mu meel uueneks ning midagi juhtuks mu sees, mitte väljas.
Me palvetame kõik koos, kuid üksi palvetan rohkem keeltes,
et Jumal saaks mind sisemiselt mõjutada.
Annan Talle õiguse mind seesmiselt mõjutada.
Ma ei taha takistada Jumalal oma elu läbi voolata
ja teha, mida Ta tahab.
Kas keegi kuuleb mind?
Mis siis ristil juhtus?
See oli prohvetlik sõna, mille Jumal rääkis ja see sündis.
Ilmutuse 19:10. Vaatame seda kirjakohta.
Pange seda hoolega tähele.
Jumal ühendas kõik, mis oli taevas ja kõik, mis oli maa peal.
10. salmis tahtis Johannes inglit kummardada.
"Ma heitsin maha tema jalge ette, et teda kummardada,
aga tema ütles mulle: 'Vaata, ära tee seda! Ma olen sinu
ja nende su vendade kaassulane, kelledel on Jeesuse tunnistus.'"
Ingel ütles: "Olen Jumala ja nende sulane,
kellel on Jeesuse tunnistus." See tunnistus on prohvetlik sõna.
Jätkame:
"Kummarda Jumalat!"
Pidage meeles, et peame kummardama ainult Jumalat.
Ainult Jumalat!
Võime kummardada ja austada ainult Jumalat.
Võime kummardada Jumala Poega Jeesust ja Püha Vaimu,
sest Püha Vaim on Jumal.
Aga me ei tohi kummardada ingelid ega inimesi.
"Jeesuse tunnistus on prohveti kuulutamise vaim."
Ta ütles, et on nende sulane,
kes kannavad oma elus Jumala Sõna.
Ta ütles, et tuli aitama.
Ühes teises tõlkes kasutatakse sõna 'partner'.
Jumala inglid on meie koostööpartnerid.
Jumala inglid teevad meiega koostööd pühas töös maa peal:
meie kodudes, peredes, töökohtades
ja teenimistöös ning kõikjal, kus viibime.
Kui kurb, et paljud ei mõista seda!
Kui kurb, et inimestel pole isegi infot Jumala inglitest.
On neidki, kes kardavad sellest teemast rääkida.
Paulus ütles, et lihas ei pääse ilmutuslikesse teadmistesse
ja asjadesse, mida ei mõisteta. Seepärast inimesed kardavadki.
Peame teadma, et me ei ole üksi.
Peame mõistma, et Jumala inglid on meie poolt,
mitte meie vastu.
Peame nendega siin maa peal koostööd tegema.
Ingel ütles enda kohta: "Olen su sulane ja koostööpartner."
Kas te ei leia, et see on oluline?
Kelle jaoks see on oluline?
Tahan teile veel midagi näidata.
Heebrealastele 1:13-14.
"Või missugusele inglile on ta kunagi ütelnud:
'Istu mu paremale käele.' Eks nad kõik ole teenijad vaimud?
Nad on läkitatud abistama neid, kes pärivad õndsuse."
Keda nad teenivad?
Kas neid, kes peavad päästetud saama või neid, kes on juba
päästetud ja kellel on prohvetlik sõna?
Lauludes räägitakse inglitest ja Jumala sangaritest.
Seal öeldakse, et Jumala inglid täidavad Tema sõna.
Peate mõistma, et nad on Sõna tegijad.
Jumal räägib ja nemad teevad.
Nad ei tee midagi, ilma et Jumal räägiks.
Nad ei tee midagi, kui sina ei räägi.
Aga sa võid käskida ingleid ja öelda neile:
"Mine ja tee seda ja teist!"
See ei ole ilus käitumine - ei inimeste ega inglitega.
Inglid on pühad ja seda on oluline mõista.
On mõningaid superkarismaatikuid, kes saadavad ingleid igale poole
nagu oleksid nad inglite pealikud.
Aga see ei ole õige.
Oleme nende kaastöötajad.
Nad ootavad rõõmuga asju, mis on Jumala Sõna kohased.
Kas teate, et teil kõigil on ingel?
Just nii. Igaühel on oma ingel, kelle Jumal on talle andnud.
Jeesus ütles, et lastel on inglid,
kes seisavad kogu aeg Jumala palge ees.
Ja Jeesus ütles, et kui te ei saa nagu lapsed,
ei pääse te taevariiki.
Kas Jeesus rääkis vaid väikestele lastele? Ei, ta rääkis meile kõigile.
Kui olen nagu laps, siis mul on ingel,
kes seisab öösel ja päeval Issanda ees.
Ta ootab, et räägiksin Jumala Sõna põhiseid asju.
Et saaksin nii rääkida, pean istutama Sõna enda sisse.
Giideon ütles: "Kes olen mina?
Mu suguvõsa on Iisraeli vähim."
Rahvas ütles: "Kui Jumal on meiega, kus on siis kõik imetähed?"
Kogu rahvas rääkis vastu, aga tema rääkis Jumala Sõna kohaselt.
Ingel ütles: "Mine selles oma jõus!"
Jõud ei tule minust ja sinust, vaid Jumala Sõnast.
Vägi tuleb Jumala Sõnast.
Kontrolli ennast, kas käid Jumala Sõna kohaselt.
Katsu ennast iga päev läbi.
Ja kogu kogudus ütles Messias Jeesuse nimel 'Aamen'.
Shalom teile Messias Jeesuse nimel, kallid õed ja vennad!
Saadan teie ellu siit Jeruusa- lemmast Jumala rahu.
Tahan teie eest palvetada ja teid õnnistada.
Kui vajad palvet, ava oma süda ja võta vastu.
Palun Messias Jeesuse nimel,
et Jumala rahu täidaks teid ja teie südamed,
meie Issanda Jeesuse nimel!
Issand õnnistagu ja hoidku teid!
Issand lasku oma pale paista teie peale ja olgu teile armuline!
Issand tõstku oma pale teie üle ja andku teile rahu!
Olen Oren Lev-Ari, "Au Kuninga" koguduse pastor Jeruusalemmas.
Armastan teid ja Jumal armastab teid veel rohkem.
Kohtumiseni järgmisel korral! Shalom!
Soome keelest tõlkinud: Monika Jaaguri